Document ID: 31987L0143

Komisijas Direktīva
(1987. gada 10. februāris),
ar ko groza Pirmo Direktīvu 80/1335/EEK par dalībvalstu tiesību aktu tuvināšanu attiecībā uz analīzes metodēm, kas vajadzīgas, lai pārbaudītu kosmētikas līdzekļu sastāvu
(87/143/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Komisijas Direktīvu 87/137/EEK [2], un jo īpaši tās 8. panta 1. punktu,
tā kā, ņemot vērā zinātnes un tehnikas datus, ir konstatēts, ka jāpielāgo analīzes metode cinka kvantitatīvajai noteikšanai; tā kā tāpēc attiecīgi jāgroza Komisijas Direktīva 80/1335/EEK [3];
tā kā šajā direktīvā noteiktie pasākumi atbilst atzinumam, kuru sniegusi komiteja, kas izveidota, lai tehnikas attīstībai pielāgotu direktīvas par tehnisku šķēršļu novēršanu tirdzniecībā ar kosmētikas līdzekļiem,
IR PIEŅĒMUSI ŠO DIREKTĪVU.
1. pants
Direktīvas 80/1335/EEK pielikumā VI nodaļu groza šādi:
1. Šādu apakšpunktu pievieno 5. punktam:
"5.13. Filtrpapīrs, vatmans Nr. 4 vai līdzvērtīgs".
2. Šādus apakšpunktus pievieno 6.1. punktam:
"6.1.1. Izfiltrē, pēc vajadzības izmantojot vakuumsūkni, un saglabā filtrātu.
6.1.2. Ekstrakciju atkārto ar vēl 50 ml destilēta ūdens. Izfiltrē un apvieno filtrātus."
3. Uz šķīdumu 6.2. punktā attiecas 6.1.2., nevis 6.1. norāde.
2. pants
Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības ne vēlāk kā 1988. gada 1. jūlijā. Dalībvalstis par to tūlīt informē Komisiju.
3. pants
Šī direktīva ir adresēta dalībvalstīm.
Briselē, 1987. gada 10. februārī

Labels: 3
1
16